મજાની વાત હવે. પેલા ‘ રહી ગયેલા ‘ બન્ને મુસાફરોએ હેરાન – પરેશાન અવસ્થામાં બીજા દિવસે છાપામાં ‘ એમની ‘ બસ વિષે વાંચ્યું. એમની શું દશા થઈ હશે ? એ બન્ને તો રીતસરના બસની પાછળ ( અથવા મોતની પાછળ ) બૂમો પાડતા દોડ્યા હતા. યક્ષપ્રશ્ન એ કે આ બે જણની બાકીની જિંદગી કેવી ખૂબસૂરત ગણાય ? સંજોગો કે કુદરત કે સમય એમના પર જે પણ વિતાડે, એમણે તો બધું ‘ મફત ‘ જ ગણવું જોઈએ ને ! તકલીફ એ છે કે ‘ બચી ગયેલા ‘ ને બચી ગયાની કિંમત નથી, ભાન નથી નહીંતર જિંદગી આખી ઉત્સવ બની રહે !